Kinnisasja osa üürileping nr 12-1/<regist_nr>
Tallinn, kuupäev digiallkirjas.

Tallinna linn (edaspidi üürileandja) Tallinna Kesklinna Valitsuse kaudu, registrikood 75014221, aadress Nunne tn 18, keda esindab Tallinna Kesklinna vanem ………… põhimääruse alusel, arvestades Tallinna Linnavalitsuse 05.08.2025 korraldust nr 745 „Tallinna linnale kuuluva maa kasutusse andmine korteriühistutele“

ja

Tallinn, Tuukri tn 58 korteriühistu (edaspidi üürnik), registrikood 80027987, aadress Tuukri tn 58,  keda esindab Nikolai Vasjutin,

edaspidi kumbki eraldi pool ja ühiselt pooled, on sõlminud kinnisasja osa üürilepingu (edaspidi leping) alljärgnevas.

1.	Lepingu ese ja valduse üleandmine
1.1.	Üürileandja annab üürnikule tasu eest üürile, Petrooleumi tänava kinnisasjast (kinnistusregistriosa nr 25092201, katastritunnus 78401:114:0019, pindala 16608 m², sihtotstarve transpordimaa 100%) 590 m2 suuruse osa (edaspidi nimetatud kinnisasi), mis on lepingule lisatud skeemil tähistatud viirutatud alana (lisa 1).
1.2. Üürnikul on õigus kasutada kinnisasja parkimisalana sõidukite parkimiseks.
1.3. Kinnisasja valduse üürnikule üleandmisel vormistatakse üleandmis-vastuvõtmisakt. Kinnisasi antakse üle sellises seisundis, nagu see valduse üleandmise päeval on. Üürileandja ei ole kohustatud tegema mingeid töid ega toiminguid, mis on üürnikule vajalikud kinnisasja kasutamiseks, ega vastuta selle eest, kui kinnisasi ei vasta soovitud kasutusotstarbele. Kõik sellised tööd ja toimingud teeb üürnik oma kulul ning üürileandja ei hüvita neid lepingu lõppemisel. 
1.4. Leping on tähtajaline ja kehtib kuni 31. detsember 2026.

2.	Üüri suurus ja tasumise kord
2.1.	Üürnik maksab üürileandjale üüri 1 (üks) euro kuus jooksva kuu eest.
2.2.	Üüri maksmise kohustus algab 20. jaanuarist 2026.
2.3.	Üürileandja esitab üürnikule arve, mille üürnik tasub üürileandja arvelduskontole iga kuu viimaseks kuupäevaks. Üür loetakse tasutuks selle laekumisel üürileandja arvelduskontole. Arve mittesaamine ei õigusta üüri mittetasumist.
2.4.	Kui üürnik ei tasu üüri ettenähtud tähtpäevaks, kohustub ta maksma üürileandjale õigel ajal tasumata summalt viivist 0,05% iga viivitatud päeva eest.
2.5.	Kui üürnikult laekunud summast ei jätku kõigi lepingust tulenevate rahaliste kohustuste täitmiseks, siis loetakse esmajärjekorras tasutuks viivised, teisena leppetrahvid ja kolmandana üür.

3.	Poolte kohustused
3.1.	Üürileandja kohustub esitama pretensioonid kümne (10) kalendripäeva jooksul arvates päevast, kui ta sai teada või pidi teada saama asjaolust, mis annab aluse pretensiooni esitamiseks.
3.2.	Üürnik kohustub:
3.2.1.	kasutama kinnisasja lepingu punktis 1.2 nimetatud otstarbel;
3.2.2.	hoidma kinnisasja oma kulul alaliselt heas seisukorras kooskõlas Tallinna heakorraeeskirjaga;
3.2.3.	säilitama kinnisasja senise otstarbe ning kasutama seda heaperemehelikult, asja oluliselt muutmata ning ümber kujundamata;
3.2.4.	tagama parkimisalal 2 (kahe) parkimiskoha avalik kasutamine vastavalt kinnisasja alal paiknevale parkimist korraldavale liiklusmärgile („2 kohta lapseootel ema või väikelapse saatja sõidukile“);
3.2.5.	teostama kinnisasja alalise hea seisukorra tagamiseks hooldus- ja parendustöid. Kinnisasjal tehtavad parendustööd kohustub õigustatud isik kinnisasja omanikuga kooskõlastama;
3.2.6.	tasuma lepingu punktides 3.2.1 - 3.2.5 nimetatud kohustuste iga rikkumise päeva eest leppetrahvi ühe kuu üüritasu suuruses, kui ta ei likvideeri rikkumist ühe päeva jooksul üürileandjalt sellekohase kirjaliku nõude saamisest;
3.2.7.	tasuma üürileandjale leppetrahvi, kui üürnik ei tagasta kinnisasja valdust lepingu punktis 6.4 nimetatud ajaks. Leppetrahv tuleb tasuda iga päeva eest ühe kuu üüritasu suuruses kuni kinnisasja valduse üleandmise päevani. Sellise leppetrahvi tasumisel ei muutu üürileping võlaõigusseaduse § 310 lõike 1 kohaselt tähtajatuks;
3.2.8.	tasuma üürileandjale leppetrahvi juhul, kui üürnik jätab kinnisasja valduse tagastamise ajaks lepingu punktis 6.5 nimetatud viisil kinnisasja seisundi taastamata. Leppetrahvi tuleb tasuda ühe kuu üüritasu suuruses iga tähtaega ületava päeva eest.  

4.	Kinnisasja allkasutusse andmine
Üürnikul ei ole õigust anda kinnisasja allkasutusse. 

5.	Lepingu muutmine
5.1.	Lepingut võib muuta poolte kokkuleppel.
5.2.	Ühe poole esitatud lepingu muutmise kirjaliku taotluse vaatab teine pool läbi kümne (10) kalendripäeva jooksul arvates taotluse saamise päevast. 

6.	Lepingu ülesütlemine, lõppemine ja kinnisasja valduse tagastamine
6.1.	Kui üürnikul ei ole üürileandjast tuleneval põhjusel võimalik kinnisasja kasutada, võib üürnik lepingu kirjaliku avaldusega erakorraliselt üles öelda, kui ta on üürileandjale eelnevalt mõistliku aja jooksul andnud teada kinnisasja kasutamise võimatusest ja üürileandja ei ole selle tähtaja jooksul teinud kinnisasja kasutamist võimalikuks.
6.2.	Üürileandjal on õigus leping erakorraliselt ennetähtaegselt kirjaliku avaldusega üles öelda, kui üürileandja vajab kasutusse antud kinnisasja oma ülesannete täitmiseks, teatades sellest üürnikule ette 30 kalendripäeva. Mõjuva põhjusega on tegemist juhul, kui kõiki asjaolusid arvesse võttes ja mõlema poole huvisid kaaludes ei või oodata, et üürileandja jätkaks lepingu täitmist kuni lepingu tähtaja saabumiseni. 
6.3.	Leping lõpeb tähtaja möödumisel, poolte kokkuleppel või üürnikust juriidilise isiku lõpetamisel. 
6.4.	Üürnik annab kinnisasja valduse üürileandjale üle lepingu lõppemise päeval (vt punkt 1.4), kui üürileandja ei ole enne lepingu lõppemise päeva teatanud teist kinnisasja valduse üleandmise päeva. Kinnisasja valduse üleandmine vormistatakse üleandmis-vastuvõtmisaktiga, milles fikseeritakse kinnisasja seisukord. 
6.5.	Üürnik on kohustatud kinnisasja üürileandjale üleandmisel oma varast vabastama, sh eemaldama parkimist reguleerivad liikluskorraldusvahendid. Üürnik ei pea kinnisasjalt eemaldama sellele tehtud parendusi.

7.	Teadete edastamine
7.1. Pooled vahetavad teateid e-posti teel. Teadete vahetamisel on üürniku esindaja Nikolai Vasjutin (telefon 55672623, e-post Tuukri58@gmail.com) ja üürileandja esindaja Lucia Milius (telefon 5029531, e-post: lucia.milius@tallinnlv.ee).
7.2.	Esindaja vahetumisest tuleb teist poolt viivitamata kirjalikult teavitada.

8.	Vaidluste lahendamine
8.1.	Pooled lahendavad lepingust tulenevad erimeelsused ja vaidlused läbirääkimiste teel.
8.2.	Kui kokkuleppele ei jõuta, on poolel õigus pöörduda kohtusse. Kokkuleppe mittesaavutamiseks loetakse ka olukorda, kus üks pool ei reageeri läbirääkimiste alustamise või vaidluse kohtuvälise lahendamise ettepanekule. Poolte kokkuleppel on vaidluste lahendamise kohtuks määratud Harju Maakohus.

9.	Muud tingimused
Lepingus reguleerimata küsimustes juhinduvad pooled Eesti Vabariigis kehtivatest õigusaktidest.

(Allkirjastatud digitaalselt)

…………….
Tallinna Kesklinna vanem
Tallinna Kesklinna Valitsus 
(allkirjastatud digitaalselt)
	Nikolai Vasjutin 
Juhatuse liige
Tallinn, Tuukri tn 58 korteriühistu
(allkirjastatud digitaalselt)	
Kontaktisik Lucia Milius
tel 5029531
e-post lucia.milius@tallinnlv.ee   	Kontaktisik Nikolai Vasjutin
tel 55672623
e-post Tuukri58@gmail.com	

Lisa: Üürile antava kinnisasja osa plaan – lisa 1.

Lisa 1

Üürile antava kinnisasja osa plaan									

			

 üürile antava ala, pindala kokku 590 m2
 Petrooleumi tänava kinnisasja piir
 kinnisasjade piirid